**Իրիս վան Հերփեն** (հոլ.՝ Iris van Herpen, հունիսի 5, 1984(1984-06-05), Wamel), նիդերլանդցի նորաձևության դիզայներ։ 2007 թվականին Վան Հերփենը բացել է իր սեփական *Iris van Herpen* լեյբլը։ 2011 թվականին դարձել է Փարիզի բարձր նորաձևության սինդիկատի (որը մտնում է Ֆրանսիայի նորաձևության ֆեդերացիայի մեջ) հրավիրյալ անդամ։ Դրանից ի վեր Վան Հերփենը մշտապես իր հավաքածուներն է ներկայացնում Փարիզի նորաձևության շաբաթում։ Նրա աշխատանքները ներառվել են Մետրոպոլիտեն թանգարանում, Վիկտորիայի և Ալբերտի թանգարանում, Նյու Յորքում գտնվող Կուպեր Հյուիթ Սմիթսոնի դիզայնի թանգարանում և Փարիզում գտնվող Տոկիոյի պալատում։

Կարիերա
-------

Իրիս վան Հերփենը 2006 թվականին ավարտել է Արնեմում գտնվող *ArtEZ* արվեստի ինստիտուտը, Լոնդոնում ստաժավորում է անցել Ալեքսանդր Մակքուինի և Կլոդի Յոնգսթրի մոտ՝ Ամստերդամում, մինչև 2007 թվականին կթողարկեր սեփական լեյբլը։ Հագուստի իր առաջին *Chemical Crows* հավաքածուի հետ առաջին անգամ ցուցադրվել է 2007 թվականին Ամստերդամի նորաձևության շաբաթում։

Նորաձևության աշխարհում առաջին անգամ օգտագործել է 3D տպագրության մեթոդը և 3D տպագրությամբ առաջին հագուստը ցուցադրել է 2010 թվականին Ամստերդամի նորաձևության շաբաթում։ Հագուստը տպագրված էր 3D-տպիչով սպիտակ պոլիամիդից։

Վան Հերփենի աշխատանքը կարելի է բնութագրել որպես միջդիսցիպլինար, քանի որ այն ոգեշնչում է նորաձևության և արվեստի հետ չկապված մասնագիտություններում։ Հետևաբար, դիզայները իր աշխատանքների մեծ մասը ստեղծում է՝ համագործակցելով գիտության, տեխնիկայի և ճարտարապետության ոլորտում աշխատող մասնագետների հետ։ Օրինակ, 2020-ի *Sensory Seas*-ի հավաքածուն ոգեշնչվել է ծովային բնապահպանությամբ և իսպանացի նեյրոանատոմ Ռամոնի և Կախալի աշխատանքներով։ 2010 թվականին Իրիս Վան Հերփենը ձեռնարկել է նորաձևությունից դուրս իր առաջին համագործակցությունը։ Նա աշխատել է հոլանդական ճարտարապետական *Benthem Crouwel Architekten* ֆիրմայի հետ՝ *Water* շրջազգեստը ստեղծելու համար։

Քննադատները Իրիսի աշխատանքները բնորոշում են որպես օրգանիկ և նորարարական։ *New York Times-*ից լրագրող Վանեսա Ֆրիդմանը գրել է․ «Բանը նրանում չէ, որ նա մերժում է նորաձևության ժառանգությունը, նա պարզապես վերասահմանում է այն ժամանակակից գործիքների միջոցով։ Ինչ-որ ժամանակ շատ վաղուց կարի մեքենան անում էր նույն բանը»։

Վան Հերփենը առաջին դիզայներներից մեկն էր, որը կիրառում էր 3D տպագրությունը որպես հագուստի պատրաստման տեխնոլոգիա։ Նրա նախագծման գործընթացը կիրառում է այնպիսի տեխնոլոգիաներ, ինչպիսիք են արագ նախատպումը՝ որպես նրա աշխատանքում գլխավոր սկզբունքներից մեկը։ Նա հայտնի է ռադիկալ նյութերի օգտագործմամբ, ինչպիսիք են՝ վիշապի կաշին, նավակների համար սինթետիկ տակելաժը և մանկական անձրևանոցների համար՝ կետի ոսկորը։

2009 թվականից փոփ-աստղ Լեդի Գագան մի քանի անգամ հագել է Իրիս վան Հերփենի մոդելներից։ 2012 թվականին Լեդի Գագան իր Lady Gaga Fame օծանելիքը ներկայացնելու համար հագել է պատվերով կարված փայլուն սև շրջազգեստը։ Օծանելիքի սրվակի ձևը ոգեշնչում է հանդիսացել շրջազգեստի համար, որը Վան Հերփենը պատրաստել է լազերային փորագրված սև ակրիլի շերտերից։ Նա նաև օգտագործել է սիլիկոններ, երկաթե թեփ և խեժ։

Ծանոթագրություններ
------------------

1. ↑
2. ↑
3. ↑
4. ↑
5. ↑  McQueen Paul։ «The Story of Haute Couture»։ *Culture Trip*։ Վերցված է 2020-09-30
6. ↑  Rebecca Mead (25 September 2017)։ «The New Yorker - Iris van Herpen's Hi-Tech Couture»։ *The New Yorker*
7. ↑  Berry, Allison (9 April 2013)։ «Fashion Forward: Boundary-Pushing Designer Iris van Herpen’s Latest Creation»։ *Time*
8. ↑  Verner, Amy (2 July 2018)։ «Vogue - Fashion Shows Iris Van Herpen»։ *Vogue*
9. ↑  «Johannes Vermeer Awards 2017 goes to Iris Van Herpen»։ *ArtEZ*։ 5 September 2017
10. ↑  Mark Holgate (28 April 2016)։ «Iris Van Herpen Dutch designer interview on 3D printing»։ *Vogue*
11. ↑  Sharpe, Shannon (28 October 2014)։ «Iris Van Herpen is making fashion future»։ *Metropolis*
12. ↑  «Iris van Herpen | BoF 500 | The People Shaping the Global Fashion Industry»։ *The Business of Fashion*
13. ↑  Borrelli-Persson Laird (1 January 2008)։ «Vogue - Fall 2008 Fashion Shows Ready to wear»։ *Vogue*
14. ↑  López López Anna María (2018)։ *Diseño digital de moda*։ Madrid: Editorial Anaya Multimedia։ էջեր 40–43 – Cap 1 Tecnología digital aplicada a la moda։ ISBN 978-84-415-3974-7։ OCLC 1090145404
15. ↑  Borrelli-Persson, Laird (1 September 2010), *Spring 2011 Fashion Shows Ready to wear*,
16. ↑  Stinson, Liz (19 November 2015)։ «Iris Van Herpen's Extraordinary Clothes Are More Like Wearable Sculptures»։ *Wired*
17. ↑  «Sensory Seas | Couture»։ *Iris van Herpen*։ Վերցված է 2020-09-28 (չաշխատող հղում)
18. ↑  Liz Logan (6 November 2015)։ «The Dutch Designer Who Is Pioneering the Use of 3D Printing in Fashion»։ *Smithsonian*
19. ↑  Friedman, Vanessa (2 June 2018)։ «Moving the Goal Posts in Fashion»։ *The New York Times*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| GND: 1023217082 · GTAA: 227570 · ISNI: 0000000390169717 · LCCN: no2012156437 · NTA: 34168550X · SUDOC: 170539369 · VIAF: 63149066577165601798 · WorldCat VIAF: 63149066577165601798 |

 |

 |